CONVOCATORIA DE PROVISIÓN DUN POSTO DE PROFESORA OU PROFESOR COLABORADOR DE METODOLOXÍA DA INVESTIGACIÓN DEPENDENTE DA ESCOLA UNIVERSITARIA DE ENFERMERÍA
ADMINISTRACIÓN LOCAL — Provincial — Deputación Provincial (Persoal, oposicións, 05/07/2019)

O deputado, en virtude das competencias delegadas da presidencia en materia de persoal, dita a seguinte Vistos os informes de Recursos Humanos e Intervención, de conformidade co disposto no artigo 34. g) da Lei 7/85, do 2 de abril, reguladora das bases de réxime local, modificada pola Lei 11/99, do 21 de abril, RESOLVO aprobar a presente convocatoria de provisión dun posto de profesor colaborador da Escola Universitaria de Enfermería, dependente da Deputación de Pontevedra, e que se desenvolverá de acordo coas seguintes bases: Esta convocatoria ten por obxecto a provisión dun posto de Profesor colaborador de METODOLOXÍA DA INVESTIGACIÓN con destino á Escola Universitaria de Enfermería para o curso académico 2019/2020, polo procedemento de urxencia e mediante o sistema de concurso. A provisión deste posto está condicionada á resolución do incidente de execución de sentenza que deriva da convocatoria anterior. A selección levarase a cabo mediante valoración de méritos e entrevista persoal. Este proceso rexerase pola Lei 39/2015, de 1 de outubro, do procedemento administrativo común das Administracións Públicas (LPAC), Real decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público (TREBEP) e Lei 2/2015, de 29 de abril, pola que se aproba a Lei do emprego público de Galicia, tendo en conta a normativa reguladora dos concursos de acceso aos corpos docentes universitarios.3.1. Para ser admitido neste proceso selectivo os aspirantes deberán reunir os seguintes requisitos na data en que finalice o prazo de presentación de solicitudes e mantelos ata o seu nomeamento: a) Ter a nacionalidade española, sen prexuízo do disposto no artigo 57 do Real decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. b) Ter cumpridos os dezaseis anos de idade e non exceder da idade máxima de xubilación forzosa. c) Estar en posesión da titulación de doutor. d) No caso de títulos obtidos no estranxeiro, deberá achegar credencial que acredite a súa homologación ou o seu recoñecemento para o exercicio como profesor de universidade. e) Perfil da praza: profesionais cuxa titulación este incluída dentro do área de coñecemento da Rama das ciencias da saúde f) Ter a condición de funcionario público en praza pertencente ó grupo A, estar exercendo actualmente unha actividade profesional remunerada ou estar vinculado á docencia na universidade. g) Ter aboadas as taxas por dereitos de exame dentro do prazo de presentación de solicitudes. h) Non ter sido separado, mediante expediente disciplinario, do servizo de calquera das administracións públicas ou dos órganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos. O aspirante cuxa nacionalidade non sexa a española deberá acreditar non estaren inhabilitados ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. i) Posuír a capacidade funcional para o desempeño das tarefas correspondentes ó posto convocado.4.1. As solicitudes para participar neste proceso selectivo axustaranse ao modelo que figura como anexo II desta convocatoria e dirixiranse á Presidencia da Escola de Enfermería no prazo de DEZ DÍAS HÁBILES, contados a partir do día seguinte ao da publicación desta convocatoria no Boletín Oficial da Provincia.4.2 A presentación de solicitudes poderá facerse ben no rexistro xeral da Deputación de Pontevedra, ben en calquera das formas establecidas no art.16.4 da Lei 39/2015 de PAC; as solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de seren certificadas. As solicitudes no estranxeiro poderán cursarse a través das representacións diplomáticas e consulares españolas corr espondentes.4.3. Será requisito necesario para participar nas probas selectivas aboar, dentro do prazo de presentación de instancias, a cantidade de 35 € en conceptos de dereitos de exame e os gastos de tramitación que, no seu caso, determine a entidade bancaria. O recibo que se descargará xunto coa solicitude de participación poderase pagar en calquera sucursal, por banca electrónica e nos caixeiros habilitados de ABANCA. A través da súa páxina web (http://www.abanca.com/gl/pago-de-recibos) poderá realizar o pagamento con tarxeta sen necesidade de ser clienta ou cliente da entidade introducindo os datos identificativos que figuran na cabeceira deste documento. En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude. Os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas.4.4. Coa instancia achegaranse necesariamente os seguintes documentos, sendo causa de exclusión a falta dalgún deles: a) Fotocopia do documento nacional de identidade; os aspirantes que non posúan nacionalidade española e teñan dereito a participar deberán presentar fotocopia do documento que acredite a súa nacionalidade. b) Fotocopia do título académico esixido. c) Xustificante de pagamento das taxas de exame dentro do prazo de presentación de instancias. Estarán exentas de pagamento as persoas cunha discapacidade igual ou superior ao 33%, sempre que acompañando a súa solicitude presenten os certificados que a acrediten. d) Acreditación, mediante certificado ou vida laboral, de ter a condición de funcionario público, persoal laboral ou estatutario, en praza ou posto pertencente ó subgrupo A1; de estar exercendo actualmente unha actividade profesional remunerada; ou de estar vinculado á docencia na universidade. e) Curriculum vitae detallado conforme o modelo que figura como anexo III. f) Copia da certificación académica na que consten as cualificacións obtidas no estudios universitarios e a data das mesmas. g) Xutificantes de todos os méritos alegados. h) f) Proxecto docente do posto ó que opta. Os aspirantes deberán presentar unha relación numerada de todos os documentos que presenten, e anotar en cada un o seu número de forma ben visible.5.1. Finalizado o prazo de presentación de solicitudes, a presidencia da Escola ditará resolución aprobando a relación provisional de aspirantes admitidos e excluídos, con indicación das causas de exclusión, que será publicada no taboleiro de anuncios da Escola de Enfermería, da Deputación Provincial e na páxina web, o que servirá de notificación aos interesados para todos os efectos.5.2. Contra a devandita resolución os interesados poderán presentar reclamacións ante a presidencia, no prazo de CINCO DÍAS HÁBILES contados desde o día seguinte ao da súa publicación. Resoltas as devanditas reclamacións publicarase nos mesmos lugares a relación definitiva de persoas aspirantes admitidos e excluídos.6.1. Os membros do tribunal cualificador serán designados polo presidente segundo o disposto no art.4, parágrafos e) e f) do Real decreto 896/91, do 7 de xuño, así como artigo 60 do TREBEP, tendo en conta á paridade entre homes e mulleres. O tribunal cualificador estará integrado por cinco membros titulares e cinco suplentes. A pertenza a este órgano será sempre a título individual, no podendo ostentarse en representación nin por conta de ninguén.6.2. A composición do tribunal axustarase os principios de imparcialidade e profesionalidade dos seus membros. Non poderán formar parte do tribunal as persoas de elección ou designación política, os funcionarios interinos e o persoal eventual.6.3. O tribunal poderá dispoñer a incorporación ós seus traballos de asesores especialistas, con voz e sen voto, cando a natureza ou as circunstancias así o aconselle, limitándose os mencionados asesores a prestaren a súa colaboración nas súas especialidades técnicas.6.4. A Presidencia, antes de que teña lugar a entrevista e xuntamente coa lista de admitidos, publicará no Boletín Oficial da Provincia e no taboleiro de anuncios da escola e da corporación a resolución pola que se nomean os membros titulares e suplentes do tribunal cualificador.6.5. Os membros do tribunal deberán absterse de intervir, comunicándolle á presidencia cando concorra neles algunha das circunstancias previstas no artigo 23 da Lei 40/2015 de 1 de outubro de réxime xurídico do sector público, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 40/2015.6.6. O tribunal cualificador deberá constituírse na data que designe a presidencia, entendéndose validamente constituído cando asista a maioría absoluta dos membros do tribunal, titulares ou suplentes. Na sesión constitutiva do tribunal adoptaranse as decisións pertinentes para o correcto desenvolvemento do proceso selectivo.6.7. A partir da sesión de constitución do tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 39/2015 de PAC e ás bases xerais e específicas reguladoras desta convocatoria. En caso de ausencia do presidente/a titular e do presidente/a suplente actuará no seu lugar o vogal designado en primeira orde.6.8. Os membros do tribunal e os seus asesores/as que asistan ás sesións percibirán as axudas de custo pola súa asistencia segundo a contía legalmente establecida.7.1 O tribunal comprobará e cualificará os méritos alegados polas persoas aspirantes, que deberán xustificarse fidedignamente con documentos orixinais ou unha copia autenticada acreditativa daqueles, de acordo co BAREMO que figura no ANEXO I, e que recolle as seguintes puntuacións: 7.2. O tribunal non valorará os méritos que sendo alegados polos aspirantes no curriculum vitae non estean debidamente xustificados e sempre referidos á data de finalización do prazo de presentación de solicitudes.8.1. A entrevista persoal consistirá na exposición oral do seu curriculum vitae e proxecto docente adecuado ao perfil do posto ó que opta, que será valorada de 0 a 15 puntos.9.1. A data e mais a hora na que deberá constituírse o tribunal para valorar os méritos, así como o día e a hora en que terá lugar a entrevista será determinado pola presidencia mediante resolución, xuntamente coa aprobación da lista definitiva de admitidos e a composición do tribunal, que se publicará mediante anuncio no taboleiro de anuncios da Escola de Enfermería, da Deputación Provincial e na páxina web, con polo menos con TRES DÍAS HÁBILES antelación.9.2. O curriculum vitae deberá axustarse ao modelo que se achega como anexo III.9.3. Os aspirantes convocaranse para a realización da entrevista nun único chamamento, quedando decaídos no seu dereito os que non comparezan, salvo os casos debidamente xustificados, que resolverá o tribunal.10.1. Sumadas as puntuacións totais do baremo de méritos e da entrevista, o tribunal fará pública a proposta de nomeamento a favor do candidato que obtivo a maior puntuación total final, que será publicada no taboleiro de anuncios da Escola de Enfermería, da Deputación e na páxina web, a fin de que os posibles persoas interesadas podan formular alegacións ante o tribunal no prazo de TRES DÍAS HÁBILES contados a partires do seguinte á dita publicación.10.2. Para resultar adxudicatario será necesario acadar a puntuación mínima total de vinte cinco puntos no baremo aplicado, sobre o total da fase de concurso e entrevista.10.3. O tribunal non poderá en ningún caso aprobar nin declarar que superou este proceso selectivo un número superior de aspirantes ó de postos convocados. Calquera proposta de aprobados que contraveña o establecido anteriormente será nula de pleno dereito.10.4. No suposto de empate nas puntuacións totais finais de dous ou máis persoas aspirantes, este resolverase tendo en conta a maior puntuación obtida no apartado de experiencia profesional e, se isto non fose suficiente, pola puntuación obtida no apartados de experiencia docente. De persistir o empate este resolverase por sorteo.10.5. Así mesmo, o tribunal poderá propor a non provisión do posto xustificando esta decisión. Este acordo publicarase no centro e servirá de notificación as persoas interesadas para todos os efectos.10.6. O e a candidatas propostas para a provisión do posto deberán presentar no Servizo de Recursos Humanos da Deputación no prazo de 5 días hábiles seguintes ao de finalizar a actuación do tribunal, os seguintes documentos: a) Declaración xurada ou promesa de non ter sido separado de ningunha Administración pública ou dos órganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos en virtude de expediente disciplinario, nin atoparse inhabilitado para o exercicio das funcións docentes e asistenciais. Os aspirantes que non ostenten a nacionalidade española deberán acreditar non estar sometidos a sanción disciplinaria ou condena penal que impidan, no seu Estado, o acceso á función pública segundo o establecido na Lei 17/1993, do 23 de decembro (Boletín Oficial del Estado do 24 de decembro). b) Certificado médico oficial de non padecer enfermidade nin defecto físico ou psíquico que lle incapacite para o desempeño das funcións correspondentes a profesor da escola. c) Declaración de non estar afectado de incompatibilidade.10.7. A presidencia efectuará o nomeamento das persoas candidatas propostas polo tribunal seleccionador, unha vez que acrediten en prazo a documentación requirida; de non facelo, a presidencia procederá, se é o caso, ao nomeamento da seguinte persoa candidata na orde proposta.10.8. A duración do nomeamento establécese para o curso académico 2019/2020, podendo prorrogarse ata que se produza a integración da Escola na Universidade de Vigo, salvo que o incidente de execución de sentenza que afecta este posto esixa a súa provisión por outro sistema ou procedemento.10.9 A actividade docente deberá adecuarse ó número de horas lectivas e titorías establecidas na guía didáctica.10.10. Como retribución percibirán unha gratificación de 614,93 €/mes. A documentación presentada a este proceso deberá ser retirada polas persoas interesadas unha vez transcorrido o prazo de tres meses, a contar desde a publicación da resolución do nomeamento no taboleiro de anuncios, sempre e cando non se presentase ningún recurso contra a mesma. Transcorrido un mes despois de dito prazo, procederase á destrución da documentación que non fose retirada. Contra esta resolución, que esgota a vía administrativa, poderase interpoñer recurso ante a xurisdición contencioso-administrativa, no prazo de dous meses contados desde o día seguinte ao da súa publicación no Diario Oficial de Galicia, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Potestativamente, poderase interpoñer recurso de reposición ante o presidente, no prazo dun mes contado a partir do día seguinte ao da devandita publicación, de acordo co disposto na Lei 39/2015, de 1 de outubro do PAC. Pontevedra, 28 de xuño de 2019 O deputado delegado. O secretario. Valorarase a calidade dos traballos publicados, proxectos, comunicación e demais correspondentes á área de coñecemento ou materia obxecto do posto convocado, ata un máximo de 5 puntos. a) Publicacións sobre temas relacionados cos contidos vinculados á materia, ata un máximo de 3 puntos (deberá incluírse o ISBN ou ISSN de cada publicación): 1) Autoría de libros publicados con contidos vinculados á materia: 0,50 puntos por libro (ata un máximo de 1,5 puntos) 2) Autoría de capítulos con contidos vinculados á materia: 0,10 puntos por capítulo (ata un máximo de 0,5 puntos) 3) Autoría de artigos en revistas internacionais, 0,25 puntos por artigo (ata un máximo de 1,00 punto) 4) Autoría de artigos en revistas nacionais, 0,15 puntos por artigo (ata un máximo de 1,00) punto * No caso de que no libro, capítulo ou artigo figuren varios autores, distribuirase a puntuación deste apartado entre estes, asinando a parte correspondente da puntuación total. b) Comunicacións e relatorios en congresos nacionais e internacionais relacionados cos contidos vinculados á materia, ata un máximo de 2 puntos.1) Comunicacións en congresos nacionais: 0,15 puntos 2) Comunicacións en congresos internacionais: 0,20 puntos (ata un máximo de 1 punto os apartados 1 e 2). 3) Relatorios en congresos nacionais: 0,20 puntos 4) Relatorios en congresos internacionais: 0,25 puntos (ata un máximo de 1 punto os apartados 3 e 4) Valorarase a actividade docente acreditada por nomeamento oficial nas áreas de coñecemento ou materias obxecto do posto, ata un máximo de 15 puntos: a) Docencia universitaria: 0,25 puntos por crédito (ata un máximo de 7 puntos) b) Docencia non universitaria impartida en centros homologados de formación continua e/ou formación ocupacional acreditada pola Xunta de Galicia: 0,10 puntos por hora de docencia (ata un máximo de 3 puntos) c) Acreditación oficial para docencia universitaria: 5 puntos Valorarase unicamente a experiencia profesional que se axuste ó perfil do posto definido na convocatoria, actividade vinculada á investigación básica ou clínica, en función da especialidade que exerza, a razón de 1,50 puntos por ano de servizo ou fracción superior a seis meses ata un máximo de 10 puntos. Os servizos prestados acreditaranse con copia dos contratos de traballo e a vida laboral ou certificación do organismo no que se prestaron se é de carácter público. Valoraranse con ata un máximo de 5 puntos conforme ó seguinte detalle: 1) Expediente académico, ata un máximo de 1,5 puntos: 2) Másters universitarios e/ou cursos de especialistas de carácter oficial con contidos vinculados á materia de duración superior a 150 horas, 0,50 puntos por máster ou curso, ata un máximo de 2 puntos, estando incluídos neste apartado o CAP e o DEA 3) Por acreditar a venia docendi: 0,5 puntos por curso ata un máximo de 1,5 puntos No caso de que o idioma orixinal das certificacións, acreditacións ou calquera outra documentación, sexa distinto ó castelán, ó galego ou inglés, a persoa aspirante deberá presentar, xunto a dita documentación, a tradución literal do contido de ditos documentos realizada por tradutor/a xurado. En caso contrario non se valorará.